D easchtn christlichn  Bajuwarn woan zimli sicha Ohänga fum Arianismus, ana frian christlichn Obspoitung vom Christntum, de afn Bischof Arius vo Alexandria zruk ged. Arianische Grisdn woan in deara Zaid a fåst ole ãndan geamanischn Voiksgrupn oda Barbarn, wia de Rema gsågt hom, wia de Gotn, de Langobardn und am Ãnfãng a de Frãnkn. A schbråchlichs Relikt aus da arianisch-grisdlichn Zaid han im Boarischn de aiganen Bezaichnungen fia de Wochadåg, wo da Earidåg und da Pfingsda woaschainli auf a grichisch-gotische Missioniarung zruk ged und  ãndas wia im Hochdaidschn nix mid geamanische Gothaidn z'dõa håd. (Schau a unta: D'boarische Woocha)